Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4410

(2) A Bizottság megállapítja azokat a rendelkezéseket, amelyek 1981. január 1-jétől a Közösségben beszerzett olyan áruk Közösségen belüli kereskedelemére alkalmazandók, amelyekbe a gyártás során az alábbiakat építették be: – olyan termékek, amelyekre a jelenlegi Közösségben és a Görög Köztársaságban rájuk egyébként alkalmazható vámokat vagy azokkal azonos hatású díjakat nem vetettek ki, vagy amelyek ilyen vámok vagy díjak teljes vagy részleges visszatérítésében részesültek, – olyan mezőgazdasági termékek, amelyek nem felelnek meg a jelenlegi Közösségben és a Görög Köztársaságban való szabad mozgással kapcsolatban megkövetelt feltételeknek. E rendelkezések elfogadása során a Bizottság figyelembe veszi az ezen okmányban a jelenlegi Közösség és Görögország közötti vámok eltörlésére és a közös vámtarifának a Görög Köztársaságon belüli fokozatos bevezetésére vonatkozó szabályokat, valamint a közös agrárpolitikával kapcsolatos rendelkezéseket.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes